ผ่านมาหลายทีไม่เคยทาน ถือโอกาส ลองทานครับ ร้านเป็นร้านเล็กๆ เข้ามาสุดทางของอ่าวน่้อย    ประจวบคีรีขันธ์ บริเวณนี้ขายปูมาเยอะมาก โดยเฉพาะปูแกะเนื้อครับ บริเวณร้านเป็นซุ้มๆ ติดถนน และทะเล ร้านโล่งรับลมทะเล วันที่ไปมีคนนั่งทานหลายโต๊ะอยู่เหมือนกัน ความสะอาด ร้านนี้ลมแรงฝุ่นจากถนนเลยเยอะสักนิด การบริการใช้ได้ มาถึงอาหารนะครับ
1. ปูม้านึ่ง เห็นว่าบริเวณนี้ปูเยอะ เลยสั่งมาทาน ปูที่ได้สวยน่าทาน แต่ผมว่าเค้าคงนึ่งไว้แล้วเอามาอุ่นอีกที เลยทำให้ไม่ค่อยอร่อย มาถึงที่น่าจะอร่อยกว่านี้ 
2. ยำไข่ปลากระบอก ไข่ปลากระบอกเอามาทอด แล้วเอามายำ ใส่มะม่วง หอมแดง พริก เครื่องยำ รสชาติยำ อร่อยเข้ากัน ไข่ปลาเค็มๆ มะม่วงเปรี้ยว ตัดกันอร่อยครับ
3. แกงส้มไข่ปลาเรียวเซียว ชามนี้ผิดหวังไม่อร่อยครับ แกงเหมือนแกงเหลือง ปลากับไข่ปลาที่ให้น้อยมาก ปลามีแต่หัว ไม่มีเนื้อ รสชาติไม่อร่อยครับ
4. ผัดฉ่าปลาฉลาม กับปลากระเบน จานนี้รสชาติพอไหว เนื้อปลาฉลามอร่อยใช้ได้ แต่ปลากระเบนค้างแน่นอนครับ เพราะมีกลิ่นแอมโมเนีย ปลากระเบนถ้าค้างจะมีกลิ่น ไม่ดีครับ
5. ปลาหมึกแดดเดียว บอกได้อย่างเดียวว่าเค็มมาก ไม่อร่อยเลย
โดยรวม ร้านนี้ไม่อร่อยครับ ราคาก็แพง ความสะอาด การบริการ พอใช้ ใครลองมาทานบอกกันด้วยครับ !!